Мелён

Мелён () — галоўны горад французскага дэпартамента Сена і Марна, ля паўночнай ускраіны леса Фантэнбло, за 45 км на паўднёвы ўсход ад Парыжа. Насельніцтва — 37 500 жыхароў (2004).

 Гісторыя 
Падобна сталіцы Францыі, Мелён раскінуўся на абодвух берагах Сены, тады як востраў Сент-Эцьен пасярод ракі адведзены пад старажытнае прыёрства і раманскі сабор Нотр-Дам. Ён быў збудаваны Робертам II у 1016—1031 гадах, грунтоўна абноўлены ў XVI стагоддзі, а цяперашні від набыў падчас аднаўленчых прац XIX стагоддзя. Адтуль паходзіць Меленскі дыптых Жана Фуке.

У Сярэднявечча Мелён, вядомы яшчэ рымлянам як Melodunum, служыў упадабанай рэзідэнцыяй Капетынгаў. Вялікая частка горада была разбурана падчас Другой сусветнай вайны.

У наваколлях горада захаваўся адзін з лепшых узораў французскага барока — палац Ва-ле-Віконт.

 Вядомыя асобы 
 Жак Аміё (1513—1593) — французскі пісьменнік, перакладчык і педагог.

 Крыніцы 

 Спасылкі 


Катэгорыя:Гарады Іль-дэ-Франс
Катэгорыя:Камуны дэпартамента Сена і Марна